
2022, tawata e Aňa di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Evelyn Wever-Croes 


PROME MINISTER 


Prome Minister ta lamenta nivel baho di Parlamentario Miguel Mansur 


“MIGUEL MANSUR, STOP DI LASTRA FAMIA 
DI POLITICONAN"! 


Durante tratamento di Presupuesto Supletorio 2022, por a 
tuma nota di un Miguel Mansur hopi nervioso, hopi negativo 
y destructivo. Ya den su prome disertacion, sefior Mansur a 
cuminsa mesora ta lastra Prome Minister Evelyn Wever-Croes 
y su famia. Na diferente forma hopi baho, sefior Mansur a 
insinua, acusa falsamente y ofende famianan di Prome Minister. 


Prome Minister durante su ronda pa duna contesta na 
preguntanan di Parlamentarionan, a expresa di ta lamenta cu 
Miguel Mansur, como un politico hoben, por yega na e nivel 
baho aki y a compara e politica cu Parlamentario Mansur ta 
hiba como un politica di riool. Un nivel den politica cu sigur 
Prome Minister Evelyn Wever-Croes lo no baha pa compara 
famia cu famia y di insulta famianan di politico Mansur. “Mi 
conoce famianan di Miguel Mansur kendenan ta shon di hende 
y pa respet pa nan, sigur mi no ta bay ataca ningun familiar”. 


Principalmente, Prome Minister ta un hende muhe y mandatario 
cu standardnan halto den politica. Y den politica, ta cu e politico 
mester debati. “E politico aki ta ami y si bo kier debati, haci'e 
cu mi. Haci'e ki ora cu ta y ki dia cu ta, pero no mishi cu mi 


famia cu no tey den sala pa defende nan mes”. 


Mas a leu, Prome Minister a bay na e acusacion falso di 
Parlamentario Mansur ora cu el a bisa cu Prome Minister tin 
su casa y su yiu riba payroll di Gobierno. “Esaki ta un mentira 
y tur hende sa cu esaki no ta berdad”. Pa cu esaki, Prome 
Minister a bisa Parlamentario Mansur cu e ta spera cu e ta 
ofrece un disculpa. “Lamentablemente e reunion aki a termina 
y Parlamentario Mansur no tabata tin e grandesa di ofrece 
un disculpa apesar cu el a realisa su eror. Cu esaki Miguel 
Mansur ta pasa pa un politico mentiroso, negativo, destructivo 
cu solamente ta wordo guia pa rabia y pa redashi. E politica 
nobo cu el a priminti cu e ta bay para su tras a desaparece 
inmediatamente”, Prome Minister a expresa. 


Prome Minister ta lamenta cu politiconan hoben ta recuri na e 
nivel aki y ta spera cu berdad otro politiconan no sigui e mal 
ehempel aki di Miguel Mansur pero sa di hiba politica cu nan a 
priminti cu nan lo hiba pa hiba nos pais padilanti. Famianan di 
politiconan mester wordo respeta. 

Prome Minister Evelyn Wever-Croes: 
Cumpliendo cu e Beleidsplan verlaging personeelskosten (BVP) desde 2018 


GASTONAN DI PERSONAL Y PERSONAL 
A BAHA 


“Esaki ta resultado di bon maneho, seriedad y ningun nombracion 
politico den e Gobierno aki” 


Durante su disertacion den e reunion publico 
den Parlamento pa trata Presupuesto 2023, 
Prome Minister Evelyn Wever-Croes a ricibi 
y contesta detayadamente varios pregunta 
cu tin di haber cu su ministerio. For di 
Parlamentarionan © Mansur, © Lopez-Tromp 
y Gun, Prome Minister a ricibi pregunta 
tocantenan personal specificamente tocante e 
vacuturanan cu no a wordo ocupa y e efectonan 
cu esaki tawata tin den trabounan diario. 


Na aňa 2018, Gobierno a introduci Beleidsplan 
verlaging personeelskosten (BVP) na cua 
Gabinete Wever-Croes | y Il a tene su mes 
estrictamente na dje. Apesar cu no ta facil, 
Gobierno ta cumpli cu e plan di maneho aki. 
Oposicion constantemente ta cuestiona si 
Gobierno ta cumpli cu e plan di maneho aki of 
no. Prome Minister den varios ocacion a indica 
cu prueba cu Gobierno ta cumpli cu e plan aki 
desde 2018 y a bin ta baha gasto y no a tuma 
mas hende den servicio. Oposicion sinembargo 
no ta contento cu esaki y awo kier sa si e plan 
di maneho aki tin efectonan negativo cu ne. 
Prome Minsiter a remarca cu apesar cu no ta 
facil pa cumpli cu e plan di maneho aki awo, 
pa otro afia ta spera cu cos lo ta miho y lo por 
cuminsa yena e vacaturanan. 


Pa 2022, Ministerio di Asuntonan General no a 
presupuesta tampoco a tuma ningun persona 
nobo den servicio. Esaki no por tampoco, Prome Minister a 
enfatisa pasobra nan lo wordo kita di for di presupuesto segun 
e palabracionnan haci. 


Pa loke ta trata gastonan di personal, Prome Minister a duna 
di conoce cu ora cu a introduci e BVP na 2018, e gastonan 
di personal tawata 476 miyon florin. Den Presupuesto 2023, 
gastonan di personal ta na 459 miyon florin. Claramente por 
mira cu den e periodo aki, e gastonan di personal a baha 
considerablemente, cu 17 miyon florin y asina a cumpli cu e 
Beleidsplan verlaging personeelskosten. Aki tambe, CAft a 
duna Gobierno razon. 


Pero no solamente e gastonan a baha, pero e cantidad di 
persona den servicio di Gobierno tambe a baha desde cu a 
cuminsa cu e BVP na afia 2018 pa afia 2021, cu 351 FTE 
(Voltijds Eguivalenten werknemers). Esakinan ta personanan 
cu no ta den servicio di Gobierno mas, sea nan a retira of a 
tuma vut entre otro, y no a wordo reemplasa. 


Prome Minister Evelyn Wever-Croes a enfatisa: “Esaki ta e 
resultado die maneho cu Gabinete Wever-Croes ta implementa, 
e seriedad di nos gobernacion, y manera e propio DRH a 
indica, No tawata tin nombracionnan politico den e Gobierno 
aki. Apesar cu oposicion kier purba hunga politica barata cu 
esaki, e echo y cifranan ta mustra contrario”. 


E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 


Unsell Arendo 

crusa nos caminda. 


MINISTER 


MOU ZERO-EMISSION VEHICLES 


VEHICULONAN CERO-EMISION 


Gobierno di Aruba, a traves di ministerio di naturalesa y 
ministerio di asuntonan economico, a firma un Memorandum 
of Understanding caminda lo enfoca pa 30% di tur vehiculo 
“medium duty" y “heavy duty” di e pais ta cero-emision pa aňa 
2030. Un iniciativa cu ta lidera pa gobierno Hulandes y tambe 
CALSTART cu su Global Commercial Vehicle Drive to Zero 
program. 


E obhetivo ta pa acelera e mercado di cero-emision, 
specialmente den e industria di vehiculonan medium- y heavy- 
duty. Asina tambe ta tuma un paso adicional pa stimula mas 
ainda practicanan sostenibel na Aruba. 


Como poblacion di una isla chikito y arido, habitantenan di Aruba 
ta consciente di e impacto cu e clima tin den nos bida diario y 


[ων 


nos porvenir. Pero asina mes nos ta construi nos comunidad 
door di lidia cu nos vulnerabilidadnan y door di establece nos 
ambicionnan halto y nos standardnan mas halto ainda. 


Aruba ta demostra di ta aporta na un impacto colectivo ora 
ta trata modernisacion y adaptacion di practicanan sostenibel, 
cual su beneficio ta pa tur cu ta adopta esakinan den nan 
pais. Aruba tambe ta keda lidera e tendencia den e region den 
diferente aspecto, manera turismo por ehempel, pero tambe 
den sostenibilidad. Cu e iniciativa aki, ta spera cu por logra 
100% di vehiculonan cero-emision pa aňa 2040. 


E MoU aki ta fortifica Aruba su compromiso pa un futuro mas 
sostenibel. 

y principalmente determinacion pa 


Xemara Node 


Aruba completo a demostra 
seriedad y responsabilidad, 


recupera y progresa. 


Cultura tabata ΠΤ; 
presente na final di e Proyecto “Buscando 
Boy” caminda a devela un mural y a presenta | | 
un obra teatral dedica na nos Heroe Boy | 
Ecury. E proyecto “Buscando Boy” ta un | 
homenahe transnacional pa e hoben heroe di | 
Aruba cu a duna su bida dia 6 di november 
1944 pa libertad di Aruba y Hulanda. Cu e 
proyecto aki studiantenan di scol secundario | 
a bay den archivonan di nos historia y asina 
busca informacion pa nan por a haya sa mas 
di Boy Ecury, ken e tabata como persona, kico 
eľa representa pa nos y e rol cu eľa hunga 
den segunda guerra mundial. 


Recientemente Minister di 


Cu e cooperacion di Stichting EZ 
Cultuurparticipatie hunto cu Colegio San | 
Antonio, Filomena College Mavo, Muchila Nf 
Creativo, MBO Media Collge Amsterdam, 
Monumentenfonds Aruba, e artista Esmeralda 
Kelly a crea un mural riba e muraya na Filomena College. E 
artista Kelly a wordo inspira pa e ideanan di studiantenan 
durante nan workshopnan bou di direccion di Esmeralda Kelly 
y Rudbeth Wolff. E mural a wordo devela den presencia di 
Gobernador diAruba, Minister di Cultura, Minister di Enseñansa, 
y algun miembro di famia Ecury. 


Durante e proyecto aki e alumnonan a investiga e archivo digital 
di famia Ecury. E archivo aki a keda digitalisa pa Archivo Nacional 
Aruba y Nederlands instituut voor oorlogsdocumentatie. 

E investigacion aki a forma e base pa nan expresion creativo 
den workshopnan di teatro, poesia y arte visual. 


Despues di e develo di e mural, e studiantenan di Colegio San 
Antonio a presenta un tableau vivant bao guia di dirigentenan 
di teatro Lupita Bernabeka y Jhon Freddy Montoya, cu 
acompañamento musical di alumno y maestronan di Muchila 
Creativo. 


Qu za > Aj RE 


Pa e final di e proyecto Studiantenan di MBO Mediacollege 
Amsterdam cu a bin Aruba lo traha un documentario cortico 
di e proyecto. Ademas a haci presentacion na e alumnonan 
pa asina comparti un tiki di e resultado di nan investigacion 
tocante Boy Ecury. 


Minister di Cultura ta haci un invitacion na e publico pa bay 
admira e obranan di e alumnonan di Filomena College na 
Biblioteca San Nicolas. Por ultimo e mandatario ta gradici Fonds 
voor Cultuurparticipatie, Gemeente Amsterdam, Departamento 
di Cultura Aruba, Museo Arkeologico Nacional Aruba, Archivo 
Nacional, Aruba Art Fair y Famia Ecury pa nan cooperacion pa 
haci e proyecto BUSCANDO BOY posibel. 


Un aňa extraordinario di cooperacion transnacional pa comparti 
y honra nos heroe nacional di Segunda Guerra Mundial, BOY 
ECURY, y asina reflexiona hunto tocante nos propio curashi , 
e heroenan di awendia y nan lucha contra exclusion, crueldad 
y racismo. 

E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 


P.s Vá 


crusa nos caminda. 


MINISTER 


Minister di Turismo y Salud Publico, Sr. Dangui Oduber, tabata 
di bishita awe na Embassy Suites by Hilton. E bishita aki a tuma 
luga como parti di un proyecto cu a inicia e aňa aki, caminda 
cu ta bishita diferente hotel pa haňa mas informaction tocante 
nan vision. Durante e bishita, Sr. Oduber a haňa oportunidad 
pa topa cu e gerente general di Embassy Suites, Pablo Casal. 
Embassy Suites ainda ta bou di construction y lo wordo 
inaugura oficialmente den Januari di 2023. Durante e recorido 
a wordo indica cu Embassy Suites ta e di dos brand cu mas 
aňa di existencia di Hilton. 


Durante e encuentro aki un presentacion a wordo duna di tur e 
amenidadnan cu e hotel ak ta bai ofrece. E hotel ta consisti di 
330 camber, di cual tur camber ta suites. Lo tin 134 king suites, 
196 double gueen suites y tambe lo tin 2 grand suite. Tur e 
cambernan aki lo tin bunita bista, cu opcion pa lama y tambe 
opcion di mira ariba Bubali Plas. 


Durante e bishita tambe nan a splica cu tur camber cu wordo 
bendi lo inclui desayuno. Nan lo tin un restaurant den e lobby 
cu ta yama “Brickstone" y tambe bandi pool lo tin un otro grill 
restaurant cu ta yama “Splash". Tambe nan a splica cu nan lo 
ofrece un recepcion di dos ora tur anochi, cu bebida inclui pa 


tur nan huespednan. Esaki ta parti di nan strategia tambe pa 
diferencia nan mes for di otro hotelnan na Aruba, y tambe un 
oportunidad pa socialisa. 


Den e segundo fase di e hotel nan lo tin un spa y tambe un 
casino. Tambe nan a mustra e tunel cu ta conecta e hotel cu 
Eagle Beach. E hotel a focus tambe pa traha un ballroom hopi 
espacioso y diferente meeting rooms cu por wordo huza pa ora 
di evento den grupo of pa diferente ocasion. 


E mandatario kier gracidi Embassy Suites by Hilton pa e bishita 
aki y tambe pa e presentacion di nan futuro calidad y servicio. 
Sr. Oduber ta hopi entusiasma pa e plannan pa futuro. Ta un 
inversion di $130 miyon cu lo bai crea entre 150-200 cupo di 
trabou cual ta hopi importante pa Aruba. Durante nos recorido 
nos a tuma nota cu ya caba tin varios profesional Arubiano den 
servicio di e hotel. 


Tur e desaroyonan aki ta coherente cu e vision di ministerio di 
Turismo pa cu sostenibilidad y tambe pa duna mas balor na e 
turista cu ta inverti den Aruba y tambe pa hisa e calidad di nan 
experiencia ora cu nan ta di bishita. 

Minister Dangui Oduber: 


PROYECTO DI PALAPA Y GAZEBO NA MANGEL 
HALTO TA CUMINSA OTRO SIMAN 


Diahuebs mainta Minister di Turismo y Salud Publico Sr. 
Dangui Oduber a anuncia un otro proyecto den cuadro di 
mehoracion di producto Aruba. Den e proyecto aki lo bay 
drecha, construi e palapanan y gazebonan na Mangel Halto. 
Ya caba pa varios tempo esakinan ta den mal estado y tin cu a 
asta wordo vandalisa. Ministerio di turismo conhuntamente cu 
Aruba Tourism Authority (ATA) a tuma nota di esaki y a dicidi 
di acerca Fundacion Parke Nacional Aruba (FPNA) cu Mangel 
Halto ta forma parti di dje. Den total lo bay construi 11 gazebo 
nobo y lo drecha 3 palapa. 


Mangel Halto ta un area cu ta wordo hopi uza y frecuenta pa 
nos turistanan y nos localnan y pesey ta hopi importante nos 
drecha y mehora e area di naturalesa bunita aki. E proyecto 
aki lo bay cuminsa otro siman y dentro di poco nos lo tin tur e 
gazebonan nobo y e plapanan drecha. E proyecto aki a keda 
financia conhuntamente cu ATA y FPN. 


FPNA como un fundacion independiente encarga cu e 
conservacion y maneho di areanan terestial ymarino proteha na 
Aruba ta contento di por colabora cu ATA pa disefia palapanan 
y gazebonan cu ta tene naturalesa den consideracion pa asina 
trece balansa entre trabounan di conservacion y recreacion 
di localnan y bishitantenan. Lama di Mangel Halto ta un area 
natural protehi cu ta conecta cu 'Marine Protected Area' (MPA) 
Mangel Halto Parke y ta sumamente importante pa proteha y 
conserva e area aki pa asina cumpli cu e ambicion di un turismo 
sostenibel cu lo beneficia Aruba su conservacion di naturalesa 
pa futuro generacionnan. — Fundacion Parke Nacional Aruba 


Minister Oduber ta traha segun su vision y maneho caminda 
ta enfoca mucho mas riba e turismo niche. Esaki nan ta e 
turistanan di “low volume high impact”, e turistanan cu tin un 
entrada anual di mas di 150 mil dollar pa aňa. Minister a splica 
cu na momento cu bo kier atrae e grupo di turismo niche aki, nan 
tin cierto espectativa, pesey ta importante pa sigui mehora e 
producto Aruba. Aruba ta conoci como un destinacion di calidad 
pa mantene e espectativa aki mester keda haci inversionnan. 


E mandatario ta hopi contento pa cu e cifranan di turismo di 
oktober 2022, ya caba pa 7 luna consecutivo ta surpasando 
cifranan di aňa 2019 cu ta un di e mihor afianan den turismo. 
Na oktober Aruba a ricibi un total di 83.404 turista stay over. 
Locual tabata remarcabel ta cu nos mercado di mas importante 
esta Estados Unidos a conoce un cresemento di 105% den 
comparacion cu afia 2019 den luna di oktober. 


Minister Oduber ta hiba un maneho unda tin un bon 
cooperacion cu tur e partnernan den e sector turistico. Minister 

Dangui Oduber ta bay sigui enfoca riba 


e crecemento di 
Aruba su turismo den cuadro di e afia di recuperacion, segun 
tur proyeccion aňa 2023 ta bay bira un afia hopi positivo pa 
Aruba su turismo caminda nos ta bay yama bon bini na British 
Airways. 

Turismo ta keda e driver principal di nos economia. 

Tur final di aňa ta indica un comienso nobo. > 
Nos ta keda gradici cu den aňa 2022, x 

nos a lanta cabes y mira recuperacion, cu 

esfuerso di cada ciudadano. 


Edy e MINISTER 


MINISTER ENDY CROES TA FELICITA AKSEL 
SAMARDZIC GANADO DI ARUBA BEACH 
TENNIS OPEN MEN SINGLES 2022 


Diaranson anochi Minister Endy Croes tabata presente na 
Aruba Beach Tennis Open 2022 pa presencia e gran partido 
final den categoria di men singles entre Aksel Samardzic di 
Aruba y Antonio Miguel Ramos Viera di Spaňa. 


Un tremendo wega final unda cu Aksel a derota number 1 di 
mundo. Masha pabien na ambos atleta pa e tremendo final. 
Concluyendo Minister Endy Croes ta felicita Aksel cu e logro 
aki cu e deseo, disciplina, dedicacion y determinacion bo a 
logra! Pabien Aruba. 

Gabinete Wever - Cro 


UN ANA NOBO TA TRECE CU NE 
OPORTUNIDADNAN NOBO PA HACI COSNAN NOBO. 
LAGA NOS DEDICA ANA 2023 NA NOS PAIS. 
PA TRAHA PA E CRECEMENTO Y DESAROYO DI CADA CIUDADANO. 
PA CADA UN REALISA NOS DEBERNAN 
Y COMPRENDE NOS RESPONSABILIDADNAN. 
PA NIUN DI NOS RINDI NA CAMINDA PA NINGUN RETO 
PERO KEDA CU E MESUN DETERMINACION Y CURASHI 
PA LOGRA PROSPERIDAD PA NOS TUR. 


